**Årsberetning for styret i Hammerfest AP**

Styret har bestått av:

Elin M Holmgren leder, Ingar Eira nestleder, Simon Kongsbak sekretær, Christian B Klaussen kasserer, Anne Mette Bæivi kvinnekontakt, Steffen Ditløvsen medlemsansvarlig, Randi Solli Pedersen medlem, Silje Holmgren medlem (til 30.12.22), Håvard H Jensen medlem.

Varamedlemmer: Sylvi J. Husby (til vår 2022) Helena Wickstrøm, Tom Mortensen, Svein Bjørnar Nilsen og Haldis Olsen.

Det ble en endring i styret i vår 2022 da Sylvi Jane Husby gikk ut av sitt verv som 1. vara og Silje Holmgren fratrådte vervet sitt 30.12.22. Vara rykket opp.

Vi har hatt leder i samepolitisk utvalg med i styret. Ordfører, AUF leder, utvalgsledere, fylkespolitiker og stortingspolitiker har også vært tiltredende.

Det har vært økning i medlemstallet pr nå har vi 234 medlemmer registrert, det er 15 flere enn 31.12.2021. Vi har hatt medlemsansvarlig som har kontaktet nye medlemmer noe som har vært positivt. Vi når bare 145 av medlemmene på mail, da flere ikke har godtatt å få nyhetsbrev på sin side på mittap.no. Vi har derfor også brukt penger på å sende ut sms påminnelser til møter.

Det har vært fire medlemsmøter, ett forhåndsnominasjonsmøte, tre medlemskafeer (2 i Hammerfest og 1 i Kokelv), en budsjettdugnadshelg, ti styremøter og vi deltok på 1. mai arrangement, der vi hadde ordnet besøk og appell fra kunnskapsminister Trettebergstuen. Etter 1. mai arrangement hadde vi påfølgende møte med ministeren. Vi har organisert medlemsmøte

for de som er samemanntallsførte slik at det kunne velge samepolitiskutvalg og samepolitisk utvalgsleder.

Vi har blant annet hatt besøk på medlemsmøter fra Hammerfest Havns prosjektledere, Hammerfest og Kvalsund scooterforenig, Marianne Sivertsen Næss og Plan og bygningsavdelingen i kommunen

Vi har hatt fokus på medlemspleie, øke antall medlemsmøter, samarbeid med interesseorganisasjoner, valgkamparbeid, nominasjonsprosess og lagbygging. Det har vært ett godt samarbeid med ordfører og stab og partileder har deltatt i stabsmøter.

Eksempler på saker som har hatt fokus er kraftleveranse som 420 kv linja, helipad på nysykehuset, arealplan, motorferdsel, kommunikasjoner mv. Våre delegasjoner som har vært valgt til politiske møter på fylkesnivå har jobbet godt for å få gjennomslag for Hammerfest Aps politikk.

Den viktigste jobben har vært å bygge laget og avklare hvordan vi skulle jobbe videre i mindretall i kommunestyret. Tilbud om samarbeid med SV var på bordet en periode, men ble ikke inngått da SV hadde for lite forpliktende samarbeid i tankene.

For styret

Elin M Holmgren